b'\n_START_ARTICLE_\nDugave\n_START_PARAGRAPH_\nDugave su zagreba\xc4\x8dko gradsko naselje na ju\xc5\xbenoj periferiji grada. Smje\xc5\xa1tena je ju\xc5\xbeno od rijeke Save, te predstavlja najju\xc5\xbenije novozagreba\xc4\x8dko urbano naselje. Po\xc5\xa1tanski broj je 10010.\n_START_SECTION_\nPovijest\n_START_PARAGRAPH_\nSkup\xc5\xa1tina op\xc4\x87ine Novi Zagreb je 1975. godine donijela odluku o provedbenom urbanisti\xc4\x8dkom planu za naselje, a prvu nagradu za idejno rje\xc5\xa1enje naselja osvojili su Ivan \xc4\x8ci\xc5\xbemek, Tomislav Odak, Tomislav Bili\xc4\x87 i Zdenko Vazdar._NEWLINE_Kamen temeljac za po\xc4\x8detak izgradnje ovog zagreba\xc4\x8dkog naselja postavljen je 25. svibnja 1977., a prilikom njegova projektiranja napu\xc5\xa1teno je do tada va\xc5\xbee\xc4\x87e na\xc4\x8delo ortogonalnog rasporeda ulica, kakav se mo\xc5\xbee vidjeti u ranijim novozagreba\xc4\x8dkim naseljima.\n_START_SECTION_\nUre\xc4\x91enje\n_START_PARAGRAPH_\nIma puno zelenih povr\xc5\xa1ina \xc5\xa1to Dugave \xc4\x8dini jednim od za \xc5\xbeivot ugodnijih naselja. Pogodno je za djecu jer ima puno parkova i mjesta za igru. Dugave imaju svoju crkvu (crkva Svetog Mateja), \xc5\xa1kolu (Osnovna \xc5\xa1kola Fran Galovi\xc4\x87), nogometni klub, vrti\xc4\x87, knji\xc5\xbenicu, ambulantu, vi\xc5\xa1e ljekarni, razli\xc4\x8dite sportske terene, trgova\xc4\x8dke centre Mali i Veliki Oktogon._NEWLINE_Isu\xc5\xa1eni rukavac rijeke Save, Savi\xc5\xa1\xc4\x87e, prolazi kroz naselje od sjevera prema jugu (gdje se djeca rado sanjkaju)._NEWLINE_Pokraj \xc5\xa1kole u Dugavama nalazi se najve\xc4\x87i grb nogometnog kluba Dinamo.\n_START_SECTION_\nJavni prijevoz\n_START_PARAGRAPH_\nIz Dugava prema gradu voze dvije izravne autobusne linije - 109 Dugave - \xc4\x8crnomerec i 220 Glavni kolodvor - Dugave.'